Csillagos fasírozott :: Kiskapa Kertegylet
Kezdőlap > Csillagos fasírozott
Be kell vallanom, az én gyerekeim nem szeretik a csillagtököt. Lehet rántva vagy töltve, csak én eszem. A férjem édesanyja adta az ötletet, hogy reszeljem bele a fasírozott masszájába. Egyrészt növeli a térfogatát, tehát kevesebb hús kell nagyobb adaghoz, másrészt belekerül a zöldség, minden rostjával és vitaminjával együtt (már ami megmarad a sütés után).
Tegnap zöldbabfőzeléket készítettem fasírozottal. A hűtőben volt még egy félbevágott sárga csillagtök - gondoltam itt az idő, most kipróbálom! Nagyon jó lett a végeredmény, senki nem vette észre a különbséget.
Leírom a saját receptemet, de használhatjátok a már nálatok bevált elkészítéssel is!
2 másnapos zsemle felkockázva, tejbe aprítva
fél csillagtök vagy cukkini
A tököt meghámozom, kiveszem a magjait, majd a húsát lereszelem (nagylyukú sajtreszelőn, vagy tökgyalun). Besózom, pár percig állva hagyom, hogy levet engedjen. Közben összekeverem egy nagy tálban a többi hozzávalót, utoljára a kifacsart tök kerül hozzá. Pogácsákat formázok kézzel, panírmorzsába forgatom őket és forró olajban aranybarnára sütöm.
fasírozott | csillagtök